Am 5. Juli isch de de nöchst Termin bir Froueärztin agseit gsi. Dä hei mini Öutere chum chönne erwarte. Schliesslich het me denn gseh, ob i äch e Bueb oder es Meitli bi... Si si de froh gsi, hani mi vo mire beschte Site präsentiert. Es isch eidütig. I bi e Bueb!!! De erscht ir Familie. Das wird de äuä schwär, mi gäge mini vier Cousine dürezsetze... Aber s Gotti u s Tanti wei jo de ou öppe no es Bebeli. De gits jo de villich no mou e  Bueb... Wär weiss...     Natürli hei s Mami u de Papi ou wöue wüsse, ob süsch ou aues guet isch. Das isch ihne viu wichtiger gsi, aus z wüsse, wasi bi! Si si eifach gwungerig gsi. Natürli hätte si ou sehr fröid gha, wenni es Meitli wär! Houptsach, aues isch guet! D Froueärztin isch zfriede mit üs. Si het gmeint, i wärd de mou e Jodler, da i ständig s Mu ha offe gha. I bi jetz knapp 500g schwär und um die 26cm gross.